CELEX: 52006PC0739
Language: hu
Date: 2006-11-24
Title: Javaslat a Tanács irányelve a 2002/38/EK tanácsi irányelvnek a rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adó alkalmazási időszaka tekintetében történő módosításáról

Fontos jogi nyilatkozat

|

52006PC0739

Javaslat a Tanács irányelve a 2002/38/EK tanácsi irányelvnek a rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adó alkalmazási időszaka tekintetében történő módosításáról  /* COM/2006/0739 végleges - CNS 2006/0245 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 24.11.2006COM(2006) 739 végleges2006/0245 (CNS)JavaslatA TANÁCS IRÁNYELVEa 2002/38/EK tanácsi irányelvnek a rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adó alkalmazási időszaka tekintetében történő módosításáról(előterjesztő: a Bizottság)INDOKOLÁSA JAVASLAT HÁTTERE |A javaslat indokai és célkitűzései A rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adóval kapcsolatos rendelkezések tekintetében a 77/388/EGK irányelv módosításáról és átmeneti módosításáról szóló, 2002. május 7-i 2002/38/EK tanácsi irányelv (az ún. elektronikus kereskedelemre vonatkozó héa-irányelv) számos olyan rendelkezést tartalmaz, amelyek meghosszabbítás hiányában 2006. június 30-án járnak le. Az irányelv kibocsátásakor az volt a szándék, hogy a Tanács – a Bizottság javaslata alapján – vizsgálja felül az említett szolgáltatások nyújtásának helyszínére vonatkozó rendelkezéseket és az EU-n kívüli üzleti vállalkozásokat támogató intézkedések egy részét az alkalmazás első három évének lejárta előtt, szükség esetén pedig módosítsa vagy hosszabbítsa meg azok időbeli hatályát. 2006. május 15-én a Bizottság elfogadta a Tanácsnak szóló, előírt jelentést és a 2002/38/EK irányelv hatályát 2008. december 31-ig átmenetileg meghosszabbító javaslatot[1]. A jelentés igen részletesen ismerteti az említett intézkedések alkalmazásának indokait, áttekintve, hogy az eredeti célkitűzést hogyan tudták sikeresen megvalósítani. Mivel a jelentést a közelmúltban adták ki, ezeket az indokokat itt nem szükséges részletesen megismételni. A Tanács azonban 2006 júniusában az irányelv hatályának csak ez év végéig történő meghosszabbításáról határozott. A Bizottság álláspontja szerint a belső piac megfelelő működése és a piactorzulás folyamatos felszámolásának biztosítása érdekében szükség volt az eredeti intézkedések időbeli hatályának meghosszabbítására. A 2002-es intézkedések hatályvesztésének következményeit senki sem fogadta volna kedvezően. Hosszabb távon a szolgáltatásnyújtás teljesítési helyére (COM (2005) 334) és a hozzáadottértékadó-kötelezettségek egyszerűsítésére (COM (2004) 728) vonatkozó bizottsági javaslatok Tanács általi elfogadása megalapozza a 2002/38/EK irányelv céljainak hosszú távú megvalósulását. A tagállamok azonban lassan haladnak előre a Tanácson belüli jogalkotás folyamatával, ezért ezek a változások nem következtek volna be időben a 2002-es intézkedések hatályvesztése előtt. Valójában elenyésző a valószínűsége annak, hogy ezek a változások 2006 végéig bekövetkeznek. Ezért a Bizottság úgy ítéli meg, hogy – az eredeti javaslatnak megfelelően – még mindig szükség van a 2008 végéig történő meghosszabbításra. Így elegendő idő maradna a fent említett két javaslat elfogadására, a tagállamok számára pedig arra, hogy elvégezzék szükséges infrastrukturális változtatásokat. A jelenlegi javaslat célja továbbra is megegyezik a meghosszabbításra vonatkozó korábbi javaslatéval. A 2002-es irányelv a hozzáadottérték-adóra vonatkozó jogszabályok egyik alapvető rendelkezésének nyilvánvaló hiányosságát igazította ki, amely a héa szempontjából központi jelentőségű semlegességgel ütközött, az európai üzleti vállalkozásokat így versenyhátrányba hozva. A 2002-es intézkedések jelenlegi formájukban történő meghosszabbításának részletes okfejtése már kimerítően szerepel a javaslatban, a 2006. májusi jelentés érvényes marad és a Bizottság úgy ítéli meg, hogy itt nem szükséges azokat újból részletekbe menően bemutatni. Ez a javaslat biztosítani fogja az 1798/2003/EK tanácsi rendelet elektronikus szolgáltatásokkal kapcsolatos rendelkezéseinek további alkalmazását is. |Általános háttér A 2002/38/EK irányelv megvalósította a kitűzött céljait azáltal, hogy helyreállította az EU üzleti vállalkozásait sújtó versenyhátrányt, és senki nem kívánja visszaállítani az irányelv elfogadása előtti állapotot, mindez a rendelkezések meghosszabbításának szükségességét igazolja. |A javaslat tárgykörében meglévő rendelkezések A javaslat a 2002/38/EK irányelv meglévő rendelkezéseinek egyszerű meghosszabbítását jelenti és azt célozza, hogy azok 2008 végéig hatályban maradjanak. A rendelkezések a már említett két javaslat – COM (2004) 728 és COM (2005) 334 – elfogadását követően a megfelelő időben tartósan hatályosulnak. A jogalkotási folyamat leginkább a jóval szélesebb alkalmazási terület miatt halad a vártnál lassabban. A rendelkezések elfogadására várhatóan a közeljövőben kerül sor, de mégsem kellő időben: nem a 2002. évi irányelv rendelkezéseinek 2006 végi hatályvesztése előtt. Emlékeztetni kell arra, hogy a javasolt két intézkedés együttesen fogja biztosítani, hogy a héa-t hosszú távon megfelelően alkalmazzák az elektronikus úton nyújtott szolgáltatásokra, a 2002/38/EK irányelv 5. cikkében meghatározott célokkal összhangban. |Összhang az Unió egyéb szakpolitikáival és célkitűzéseivel A javaslat tárgyát képező, meghosszabbításra előterjesztett rendelkezések teljes mértékben összhangban vannak a hatodik hozzáadottértékadó-irányelvben megállapított uniós héa-politikával. A 2002-es eredeti irányelvre a hatodik irányelv technológiai változások okozta hiányosságai miatt, valamint a következetes adóztatás biztosítása érdekében volt szükség. |AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLAT |Az érdekelt felekkel folytatott konzultáció |A konzultáció módszerei, a megcélzott főbb ágazatok és a válaszadók általános bemutatása A Fiscalis-program keretében az elmúlt három évben szervezett, a 2002-es irányelv alkalmazásának figyelemmel kísérésével foglalkozó két szemináriumon minden tagállam képviseltette magát és az érintett gazdasági szereplők többségének képviselői is részt vettek. |A válaszok összefoglalása és figyelembevételük módja Az adóalanyok és az adóhatóságok közötti kapcsolat természete miatt nem célszerű az e párbeszéd során elhangzott egyéni felszólalásokat külön-külön kiemelni. A felmerült fontos kérdések közül azonban mindegyikkel foglalkozott a Tanácshoz intézett bizottsági jelentés, így nem tartjuk szükségesnek, hogy itt megismételjük azokat. |A szakvélemények összegyűjtése és felhasználása |Külső szakértők bevonására nem volt szükség. |Hatásvizsgálat A Bizottságnak csak egyetlen másik választási lehetősége van, mégpedig engedélyezni a 2002-es rendelkezések hatályvesztését. A Tanácshoz intézett bizottsági jelentés részletesen kifejti, hogy ez miért nem ésszerű alternatíva. |A JAVASLAT JOGI ELEMEI |A javasolt intézkedés összefoglalása A javaslat meghosszabbítja a 2002/38/EK tanácsi irányelv 1. cikkében előírt alkalmazási időszakot, biztosítva ezáltal, hogy egyes elektronikus úton nyújtott szolgáltatások, továbbá rádióműsor- és televízióműsor-terjesztési szolgáltatások megfelelő adóztatására elfogadott intézkedések érvényben maradjanak. |Jogalap A Szerződés 93. cikke és a 2002/38/EK tanácsi irányelv. |A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó. |Az arányosság elve A javaslat a következő ok(ok) miatt felel meg az arányosság elvének: |A javaslat a hatodik hozzáadottértékadó-irányelvben meghatározott egyik meglévő intézkedés alkalmazási időszakának egyszerű meghosszabítására irányul. Nincs más ésszerű választási lehetőség. |A 2002-ben elfogadott intézkedések mind a tagállamok, mind az érintett üzleti vállalkozások számára kielégítően működtek. Nincs olyan alternatíva, amelynek segítségével hatékonyabban el lehetne érni az eredeti intézkedés célkitűzéseit. |Az eszközök megválasztása |Javasolt jogi eszköz: irányelv. |Egyéb eszközök a következő ok(ok) miatt nem lennének megfelelőek: A javaslat meghosszabbítja egy irányelv keretében már életbe léptetett rendelkezés alkalmazási időszakát. Nincs egyéb választási lehetőség e célkitűzés eléréséhez. |KÖLTSÉGVETÉSI VONATKOZÁSOK |A javaslatnak nincs számszerűsíthető hatása a Közösség költségvetésére. |TOVÁBBI INFORMÁCIÓK |Felülvizsgálati/módosító/megszüntetési záradék |Tekintettel arra, hogy az említett intézkedések idővel más, jelenleg a Tanács által tárgyalt jogszabályokba épülnek be, nincs szükség felülvizsgálati záradékra. |A javaslat megszüntetési záradékot tartalmaz. |Megfelelési táblázat A tagállamok az irányelvet átültető nemzeti rendelkezések szövegét, valamint a rendelkezések és az ezen irányelv közötti megfelelést bemutató táblázatot kötelesek eljuttatni a Bizottsághoz. |1.  2006/0245 (CNS)JavaslatA TANÁCS IRÁNYELVEa 2002/38/EK tanácsi irányelvnek a rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adó alkalmazási időszaka tekintetében történő módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 93. cikkére,tekintettel a Bizottság javaslatára[2],tekintettel az Európai Parlament véleményére[3],tekintettel az Európai Gazdasági és Szociális Bizottság véleményére[4],mivel:(1) A rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adóval kapcsolatos rendelkezések tekintetében a 77/388/EGK irányelv módosításáról és átmeneti módosításáról szóló, 2002. május 7-i 2002/38/EK tanácsi irányelv rendelkezéseinek hatályát a 2002/38/EK irányelvnek a rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adó alkalmazási időszaka tekintetében történő módosításáról szóló, 2006. június 27-i 2006/58/EK irányelv[5] 2006. december 31-ig meghosszabbította.(2) Eddig a szolgáltatásnyújtás helyére és az általánosabb elektronikus mechanizmusra vonatkozó rendelkezések elfogadása még nem volt lehetséges. Tekintettel arra, hogy a 2006. december 31-ig történő meghosszabbítást indokoló jogi helyzet és tények nem változtak, továbbá a rádióműsor- és televízióműsor-terjesztési szolgáltatásokra és egyes elektronikus úton nyújtott szolgáltatásokra alkalmazandó hozzáadottérték-adóval kapcsolatos átmeneti joghézag elkerülése érdekében a szóban forgó rendelkezéseknek 2008. december 31-ig hatályban kell maradniuk.(3) A 2002/38/EK irányelvet ezért ennek megfelelően módosítani kell,ELFOGADTA EZT AZ IRÁNYELVET:1. cikkA 2002/38/EK irányelv 4. cikke helyébe a következő szöveg lép:„Az 1. cikket 2008. december 31-ig kell alkalmazni.”2. cikk Átültetés(1) A tagállamok legkésőbb 2006. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Az említett rendelkezések szövegét, valamint az említett rendelkezések és az ezen irányelv közötti megfelelést bemutató táblázatot haladéktalanul eljuttatják a Bizottságnak.Ezeket a rendelkezéseket a tagállamok 2007. január 1-jétől alkalmazzák.A tagállamok által elfogadott ezen rendelkezéseknek szövegükben hivatkozniuk kell erre az irányelvre, vagy hivatalos kihirdetésükkor ilyen hivatkozással együtt kell megjelenniük. A hivatkozás módját a tagállamok határozzák meg.(2) A tagállamok eljuttatják a Bizottságnak nemzeti joguk azon főbb rendelkezéseinek szövegét, amelyeket az ezen irányelv tárgykörében fogadnak el.3. cikkEz az irányelv az Európai Unió Hivatalos Lapjában való kihirdetését követő napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, […]-án/-én.a Tanács részérőlaz elnök [1] COM(2006) 210 végleges, 2006. május 15.[2] HL C […]., [ …]., […]. o.[3] HL C […]., [ …]., […]. o.[4] HL C […]., [ …]., […]. o.[5] HL L 174., 2006.6.28., 5. o.